18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 754       της 4/12 Νοεμ. 1974 (ΦΕΚ Α΄ 329) Περί καθορισμού των τελών διελεύσεως πλοίων δια του Πορθμού Ευρίπου. Έχοντες υπ’ όψει: 1.Τας διατάξεις του άρθρ. 143 παρ. 3 και 6 του από 14 Ιαν. 1939 Β.Δ/τος «περί κωδικοποιήσεως των περί Λιμενικών Ταμείων κειμένων διατάξεων» (ΦΕΚ 24/1939 τεύχ. Α΄). 2.Τας διατάξεις της παρ. 2, του άρθρ. 1, του υπ’ αριθ. 843/1948 Α.Νόμου «περί καταργήσεως των φόρων επί της κυκλοφορίας των αγαθών κλπ.». 3.Τας διατάξεις της παρ. 1, του άρθρ. 2, του υπ’ αριθ. 1532/1950 Α.Νόμου «περί των υπέρ τρίτων προσθέτων φόρων». 4.Την υπ’ αριθ. 110/1973 πράξιν της Λιμενικής Επιτροπής του Λιμενικού Ταμείου Χαλκίδος. 5.Την υπ’ αριθ. 460/1974 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-1.Τα τέλη διελεύσεως πλοίων δια του Πορθμού Ευρίπου, καθορίζονται ως ακολούθως: Κατηγορία πλοίου Ολική χωρητικότης Πορθμεία κατά          εις Κ.Ο.Χ.   κόρον δραχ. α.Μηχανοκίνητα φορτηγά εμπορικά πλοία        Μέχρι 500      1,00 ακτοπλοούντα και μη        Από 501 έως 1000       0,82         Από 1001 και άνω       0,70 β.Μηχανοκίνητα επιβατηγά ακτοπλοούντα και μη  Μέχρι 500       0,97         Από 501 έως 1000       0,55         Από 1001 και άνω       0,50 γ.Πλοία αναψυχής – θαλαμηγοί – γιωτ – κότερα    Μέχρι 50       2,00        Από 51-100       1,50 επί πλέον                         δι’ έκαστον                         Κ.Ο.Χ.άνω των                        50 κόρων. Από 101 και άνω       1,00 επί πλέον                         δι’ έκαστον         Κ.Ο.Χ.άνω των        100 κόρων. 2.Τ’ ανωτέρω τέλη αυξάνονται κατά 20% εφ’ όσον η διέλευσις δια του Πορθμού Ευρίπου πραγματοποιείται από της 9ης νυκτερινής μέχρι της 5ης πρωϊνής. 3.Τα παρ’ άλλων ρυμουλκούμενα πλοία θα καταβάλλουν, ανεξαρτήτως είδους και χωρητικότητος, δραχ. 1 κατά κόρον. 4.Τα ρυμουλκά, ναυαγοσωστικά κλπ. ατμόπλοια εξομοιούνται, ως προς την καταβολήν των τελών διελεύσεως, προς τα μηχανοκίνητα φορτηγά εμπορικά πλοία. 5.Τα ξένα πλοία εξομοιούνται, ως προς την καταβολήν των τελών διελεύσεως, προς τα Ελληνικά. 6.Απαλλάσσονται της πληρωμής των ως άνω τελών τα Ελληνικά πολεμικά πλοία, τα προς ταύτα δυνάμει ειδικών νόμων ή συμβάσεων εξομοιούμενα, τα υπό της Ελληνικής Κυβερνήσεως επιτασσόμενα τοιαύτα προς χρήσιν και δια λογαριασμόν αυτής, ως και τα ξένα πολεμικά. 7.Δια την είσπραξιν των ως άνω τελών λαμβάνεται ως βάσις η ολική εις κόρους χωρητικότης των πλοίων. 8.Από της ενάρξεως ισχύος του παρόντος καταργούνται: α)Το από 11 Δεκ. 1957 Β.Δ/μα «περί καθορισμού των τελών διελεύσεως πλοίων δια του Πορθμού Ευρίπου» (ΦΕΚ 263/1957 τεύχ. Α΄). β)Το υπ’ αριθ. 42/1963 Β.Δ/μα «περί αυξήσεως των τελών διελεύσεως πλοίων δια του Πορθμού Ευρίπου» (ΦΕΚ 5/1963 τεύχ. Α΄) και γ)Το υπ’ αριθ. 1025/1966 Β.Δ/μα «περί καθορισμού των τελών διελεύσεως πλοίων δια του Πορθμού Ευρίπου» (ΦΕΚ 278/1966 τεύχ. Α΄). 9.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του πα ρόντος Δ/τος. Σελ. 328,02(γ) Τεύχος 542-Σελ. 136 